VILNIAUS MIESTO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL ADMINISTRACIJOS DIREKTORIAUS 2014-04-17 ĮSAKYMO NR. 30-840 „DĖL VILNIAUS MIESTO SAVIVALDYBĖS GYVENTOJŲ TELKIMO VISUOMENEI NAUDINGAI VEIKLAI ATLIKTI TVARKOS APRAŠO TVIRTINIMO“ PAKEITIMO

2019 m. spalio 18 d. Nr. 30-2686/19

Vilnius

Atsižvelgdamas į Vilniaus miesto savivaldybės tarybos 2019 m. gegužės 29 d. sprendimo Nr. 1-52 „Dėl Tarybos 2015-06-17 sprendimo Nr. 1-60 „Dėl Vilniaus miesto savivaldybės valdymo ir Vilniaus miesto savivaldybės administracijos struktūros tvirtinimo“ pakeitimo“ 1 punktą,

k e i č i u Vilniaus miesto savivaldybės administracijos direktoriaus 2014 m. balandžio 17 d. įsakymą Nr. 30-840 „Dėl Vilniaus miesto savivaldybės gyventojų telkimo visuomenei naudingai veiklai atlikti tvarkos aprašo tvirtinimo“:

1.	Išdėstau 2 punktą taip:

„2. P a v e d u Vilniaus miesto savivaldybės administracijos direktoriaus pavaduotojui, kuruojančiam socialinių išmokų sritį, kontroliuoti, kaip vykdomas 1 punkte patvirtintas tvarkos aprašas.“

2.	Keičiu nurodytu įsakymu patvirtintą Vilniaus miesto savivaldybės gyventojų telkimo visuomenei naudingai veiklai atlikti tvarkos aprašą:

2.1.	išdėstau 9 punktą taip:

„9. Savivaldybės administracijos Socialinių išmokų skyrius (toliau – Socialinių išmokų skyrius) ir organizatorius apskaitą apie asmenis, kurie siunčiami visuomenei naudingos veiklos atlikti, atliekamą veiklą, veiklos trukmę, visuomenei naudingos veiklos poreikį ir kitą informaciją, susijusią su visuomenei naudingos veiklos atlikimu, vykdo visuomenei naudingos veiklos apskaitos informacinėje sistemoje (toliau – VNV informacinė sistema).“;

2.2.	išdėstau 10 punktą taip:

„10. Aprašo vykdymo kontrolę, tikrindamas kas ketvirtį Socialinių išmokų skyriaus pateiktas ataskaitas, kuriose pateikiami duomenys apie pasitelktus, visuomenei naudingą veiklą atlikusius ir neatlikusius asmenis, atlieka Savivaldybės administracijos direktoriaus pavaduotojas, kuruojantis socialinių išmokų sritį.“

Administracijos direktorius	Povilas Poderskis